
טקסט הדף מנוקד



דְּפֵירַשׁ כִּי קָאָמַר רַב בִּדְלָא פֵּירַשׁ כִּדְתַנְיָא דָּם שֶׁעַל גַּבֵּי כִּכָּר גּוֹרְרוֹ וְאוֹכְלוֹ שֶׁל בֵּין הַשִּׁינַּיִם מוֹצֵץ וּבוֹלֵעַ וְאֵינוֹ חוֹשֵׁשׁ


אִיכָּא דְמַתְנֵי לַהּ לְהָא דְּרַב שֵׁשֶׁת עַל הָדָא דְּתַנְיָא יָכוֹל חֲלֵב מְהַלְּכֵי שְׁתַּיִם יְהֵא אוֹכְלוֹ עוֹבֵר בְּלָאו וְדִין הוּא מָה בְּהֵמָה טְמֵאָה שֶׁהֵקַלְתָּה בְּמַגָּעָהּ הֶחְמַרְתָּה בַּחֲלָבָהּ מְהַלְּכֵי שְׁתַּיִם שֶׁהֶחְמַרְתָּה בְּמַגָּעָן אֵינוֹ דִּין שֶׁתַּחְמִיר בַּחֲלָבָן


תַּלְמוּד לוֹמַר וְזֶה לָכֶם הַטָּמֵא זֶה טָמֵא וְאֵין חֲלֵב מְהַלְּכֵי שְׁתַּיִם טָמֵא אֶלָּא טָהוֹר


אוֹצִיא אֶת הֶחָלָב שֶׁאֵין שָׁוֶה בַּכֹּל וְלֹא אוֹצִיא הַדָּם שֶׁשָּׁוֶה בַּכֹּל תַּלְמוּד לוֹמַר וְזֶה לָכֶם הַטָּמֵא זֶה טָמֵא וְאֵין דַּם מְהַלְּכֵי שְׁתַּיִם טָמֵא אֶלָּא טָהוֹר אָמַר (לה) רַב שֵׁשֶׁת אֲפִילּוּ מִצְוַת פְּרוֹשׁ אֵין בּוֹ


תְּנַן הָתָם הַלֵּב קוֹרְעוֹ וּמוֹצִיא אֶת דָּמוֹ לֹא קְרָעוֹ אֵינוֹ עוֹבֵר עָלָיו אָמַר רַבִּי זֵירָא אָמַר רַב לֹא שָׁנוּ אֶלָּא בְּלֵב עוֹף הוֹאִיל וְאֵין בּוֹ כְּזַיִת אֲבָל לֵב בְּהֵמָה דְּיֵשׁ בּוֹ כְּזַיִת אָסוּר וְחַיָּיבִין עָלָיו כָּרֵת


מֵיתִיבִי דַּם הַטְּחוֹל דַּם הַלֵּב דַּם הַכְּלָיוֹת דַּם אֵבָרִים הֲרֵי אֵלּוּ בְּלֹא תַעֲשֶׂה דַּם מְהַלְּכֵי שְׁתַּיִם דַּם שְׁקָצִים וּרְמָשִׂים אָסוּר וְאֵין חַיָּיבִין עָלָיו


כִּי קָתָנֵי אֵין חַיָּיבִין עָלָיו עַל דָּם דִּילֵיהּ כִּי קָאָמַר רַב דְּאָתֵי לֵיהּ מֵעָלְמָא


דָּם דִּילֵיהּ הַיְינוּ דַּם אֵבָרִים וְלִיטַעְמָ(י)ךְ מִי לָא קָתָנֵי דַּם כְּלָיוֹת וְקָתָנֵי דַּם אֵבָרִים אֶלָּא תָּנֵי וַהֲדַר תָּנֵי הָכָא נָמֵי תָּנֵי וַהֲדַר תָּנֵי


מֵעָלְמָא מֵהֵיכָא אָתֵי לֵיהּ אָמַר רַבִּי זֵירָא בְּשָׁעָה שֶׁהַנְּשָׁמָה יוֹצְאָה מִישְׂרָף שָׂרֵיף


דָּם שֶׁהַנְּשָׁמָה יוֹצְאָה בּוֹ חַיָּיבִין עָלָיו אִיתְּמַר אֵיזֶהוּ דַּם הַקָּזָה שֶׁהַנְּשָׁמָה תְּלוּיָה בּוֹ רַבִּי יוֹחָנָן אָמַר כׇּל זְמַן שֶׁמְּקַלֵּחַ רֵישׁ לָקִישׁ אָמַר מִטִּיפָּה הַמַּשְׁחֶרֶת וְאֵילָךְ


מֵיתִיבִי אֵיזֶהוּ דַּם הַקָּזָה שֶׁהַנְּשָׁמָה יוֹצְאָה בּוֹ כׇּל זְמַן שֶׁמְּקַלֵּחַ יָצָא דַּם הַתַּמְצִית מִפְּנֵי שֶׁהוּא שׁוֹתֵת מַאי לָאו אֲפִילּוּ רִאשׁוֹן וְאַחֲרוֹן דְּשׁוֹתֵת הוּא כְּדַם הַתַּמְצִית דָּמֵי תְּיוּבְתָּא דְּרֵישׁ לָקִישׁ


לָא לְמַעוֹטֵי דָּם הַמַּשְׁחִיר אֲבָל דָּם רִאשׁוֹן וְאַחֲרוֹן אַף עַל גַּב דְּהוּא שׁוֹתֵת הַיְינוּ דַּם הַנֶּפֶשׁ


מֵיתִיבִי אֵיזֶהוּ דָּם רִאשׁוֹן כׇּל זְמַן שֶׁמְּקַלֵּחַ יָצָא רִאשׁוֹן וְאַחֲרוֹן מִפְּנֵי שֶׁהוּא שׁוֹתֵת תְּיוּבְתֵּיהּ דְּרֵישׁ לָקִישׁ אָמַר לָךְ תַּנָּאֵי הִיא דְּתַנְיָא אֵיזֶהוּ דַּם הַנֶּפֶשׁ כׇּל זְמַן שֶׁמְּקַלֵּחַ דִּבְרֵי רַבִּי אֶלְעָזָר רַבִּי שִׁמְעוֹן אוֹמֵר מִטִּיפָּה הַמַּשְׁחֶרֶת וְאֵילָךְ


תָּנָא דְּבֵי רַבִּי יִשְׁמָעֵאל וְדַם חֲלָלִים יִשְׁתֶּה פְּרָט לְדָם קִילּוּחַ שֶׁאֵינוֹ מַכְשִׁיר אֶת הַזְּרָעִים


בְּעָא מִינֵּיהּ רַבִּי יִרְמְיָה מֵרַבִּי זֵירָא הִקִּיז דָּם לִבְהֵמָה וְקִיבֵּל דָּמָהּ בִּשְׁנֵי כוֹסוֹת מַהוּ עַל הָרִאשׁוֹן דִּבְרֵי הַכֹּל חַיָּיב עַל הָאַחֲרוֹן מִי מִיחַיַּיב אוֹ לָא


אֲמַר לֵיהּ פְּלוּגְתָּא דְּרַבִּי יוֹחָנָן וְרֵישׁ לָקִישׁ דְּאִיתְּמַר הִקִּיז דָּם לִבְהֵמָה וְקִיבֵּל דָּמָהּ בִּשְׁנֵי כוֹסוֹת רֵישׁ לָקִישׁ אָמַר חַיָּיב שְׁתֵּי חַטָּאוֹת וְרַבִּי יוֹחָנָן אָמַר אֵינוֹ חַיָּיב אֶלָּא אַחַת


רַבִּי יְהוּדָה מְחַיֵּיב בְּדַם הַתַּמְצִית אָמַר רַבִּי אֶלְעָזָר מוֹדֶה רַבִּי יְהוּדָה לְעִנְיַן כַּפָּרָה שֶׁנֶּאֱמַר כִּי הַדָּם הוּא בַּנֶּפֶשׁ יְכַפֵּר דָּם שֶׁהַנֶּפֶשׁ יוֹצְאָה בּוֹ מְכַפֵּר וְשֶׁאֵין הַנֶּפֶשׁ יוֹצְאָה בּוֹ אֵינוֹ מְכַפֵּר


אָמַר רַב נַחְמָן בַּר יִצְחָק אַף אֲנַן נָמֵי תְּנֵינָא דְּתַנְיָא דָּם מָה תַּלְמוּד לוֹמַר כׇּל דָּם


לְפִי שֶׁנֶּאֱמַר כִּי הַדָּם הוּא בַּנֶּפֶשׁ יְכַפֵּר אֵין לִי אֶלָּא דַּם קָדָשִׁים שֶׁהַנֶּפֶשׁ יוֹצְאָה בּוֹ שֶׁהוּא מְכַפֵּר דַּם חוּלִּין וְדַם הַתַּמְצִית מִנַּיִן תַּלְמוּד לוֹמַר כׇּל דָּם סְתָם סִיפְרָא מַנִּי רַבִּי יְהוּדָה הִיא


מַתְנִי' רַבִּי עֲקִיבָא מְחַיֵּיב עַל סְפֵק מְעִילָה אָשָׁם תָּלוּי וַחֲכָמִים פּוֹטְרִים וּמוֹדֶה רַבִּי עֲקִיבָא שֶׁאֵינוֹ מֵבִיא אֶת מְעִילָתוֹ עַד שֶׁיִּתְוַדַּע לוֹ שֶׁיָּבִיא עִמּוֹ אָשָׁם וַדַּאי


אָמַר רַבִּי טַרְפוֹן מָה לָזֶה מֵבִיא שְׁתֵּי אֲשָׁמוֹת אֶלָּא מֵבִיא מְעִילָה וְחוּמְשָׁהּ וְיָבִיא אָשָׁם בִּשְׁנֵי סְלָעִים וְיֹאמַר אִם וַדַּאי מָעַלְתִּי זוֹ מְעִילָתִי וְזוֹ אֲשָׁמִי וְאִם סָפֵק מָעַלְתִּי הַמָּעוֹת נְדָבָה וְאָשָׁם תָּלוּי שֶׁמִּמִּין שֶׁהוּא מֵבִיא עַל הוֹדַע מֵבִיא עַל לֹא הוֹדַע


אָמַר רַבִּי עֲקִיבָא נִרְאִין דְּבָרָיו בִּמְעִילָה מְעוּטָה הֲרֵי שֶׁיָּבוֹא לְיָדוֹ סְפֵק מְעִילָה בְּמֵאָה מָנֶה לֹא יָפֶה לוֹ שֶׁיָּבִיא אָשָׁם בִּשְׁתֵּי סְלָעִים וְלֹא יָבִיא סְפֵק מְעִילָה בְּמֵאָה מָנֶה מוֹדֶה רַבִּי עֲקִיבָא לְרַבִּי טַרְפוֹן בִּמְעִילָה מְעוּטָה

	דפירש. שפירש מן האדם בכלי או על גבי ככר: חלב מהלכי שתים. חלב דאשה: היקלת במגעה. שאין בה זיבות ונדות: שאינו שוה בכל. דבטהורה מותר ובבהמה טמאה אסור: לא שנו. דאינו עובר עליו אלא בלב עוף דאין בדמו כזית: דם דיליה. הנבלע בבשר הלב כשאר דם הנבלע באברים: דאתי ליה מעלמא. אותו הנמצא בחלל הלב: מישרף שריף. מושך הדם מבית השחיטה בנשימתו וכונסו בלבו: שריף. בלע''ז הומי''ר : גליון. מישרף והוא דם הנפש ואדם הנפש אמרינן בריש פירקין שחייבין עליו כרת. עכ''ה: דם הקזה. בתחלה שחור ואחר כך יוצא אדום ושתיהן בשתיתה בלא קילוח ברחוק ואחר כך מקלח וסוף כשהדם מתמעט שותת ויורד בסמוך: כל זמן שמקלח. היינו אמצעי: מטיפה המשחרת ואילך. משכלה משחיר הראשון והתחיל להאדים הוא דם הנפש: ראשון ואחרון. מאדים שלפני הקילוח ושל אחרון מדנקט טעמא מפני שהוא שותת והני נמי שותתין: לא למעוטי דם המשחיר. מפני שהוא נמי כדם התמצית: ודם חללים ישתה. דם היוצא מן החללים כלומר לאחר מיתה קרוי משקה פרט לדם קילוח שאינו לאחר מיתה דזהו דם הנפש ואינו קרוי משקה ואינו מכשיר את הזרעים: על הראשון דברי הכל חייב. דדם קילוח מעורב בו: חטאת אחת. על הראשון שדם הקילוח מעורב בו: דם. הוה מצי למיכתב מה תלמוד לומר כל דם ונכרתה וגו': לפי שנאמר כי הדם הוא בנפש יכפר. דמשמע דאינו חייב אלא על דם הראוי לכפרה לזריקה על המזבח ואין לו כרת אלא בדם קדשים והוא שהנפש יוצאה בו שהוא לכפרה דכתיב בנפש יכפר דמשמע אין כפרה אלא בדם הנפש: ודם התמצית. בקדשים: ר' יהודה היא. אלמא ס''ל דדם התמצית לא מכפר מדאיצטריך לרבויי מכל: מתני' שאינו מביא את מעילתו. אינו צריך להביא את הממון: מביא מעילה. הממון וחומשו: גיליון. היינו דכתיב ואת אשר חטא מן הקדש שמביא שוה מה שנהנה וחומשו במעות ומוסרו לכהן הגזבר והמעות יפלו לנדבה לקיץ המזבח. תוס': בשני סלעים. הנקח בשני סלעים דכתיב (ויקרא ה) בערכך כסף וגו': שממין שמביא כו'. הילכך יכול להביא ולהתנות:





תוספות





	דם חללים פרט לדם קילוח כו'. פירש רש''י דם חללים שכבר נתחללה כלומר שכבר מתה מקודם לכן מכשיר פרט לדם קילוח דעתה נתחללה ורש''י לא פירש כן פרק השוחט (חולין לו.) ופירש פרט לדם קילוח כלומר דם שנעשה בו חלל מכשיר פרט לדם קילוח שהוא לאחר שנעשית חלל וקשה שהרי בשמעתין משמע דדם קילוח הוא דם שהנשמה יוצאה בו ומשמע לפי הסוגיא דשמעתא דגבי אדם ובהמה אין דינן שוה דגבי אדם דם שלאחר יציאת נשמה מכשיר אבל לא אותו שיוצא בשעת יציאת נשמה וגבי בהמה דם שלאחר יציאת נשמה אינו מכשיר כדאמרינן פסחים (דף טז:) הנח לדם התמצית דאפילו בחולין לא מכשיר ולא דם מיתה ולא דם מגפתה רק דם שחיטה דמצינו מתשפכנו כמים: קבל דמו בשני כוסות. בכוס ראשון יש דם קילוח ובכוס שני זה שאחר קילוח חייב שתי חטאות אם אכל בשתי העלמות:





רבינו גרשום

ודין הוא. שיהא עובר בלאו:



ומה בהמה טמאה בחייה שהקלתה במגעה החמרתה בחלבה כדאמרינן בפירקין קמא דבכורות גמל גמל ב' פעמים חד לאיסור עצמו וחד לאיסור חלבו:



מהלכי שתים שהחמרת במגען. כשהן טמאין זבין וטמאי מתים אינו דין שתחמיר בחלבן ת"ל אך את זה לא תאכלו את הגמל וכו' זה טמא הוא וחלבו אבל מהלכי שתים (שהיתה) [חלבן] טהורה:



אוציא את החלב. של מהלכי שתים שטהור הואיל ואין שוה בכל שאין לזכרים חלב ולא אוציא דם מהלכי שתים ששוה בכל בזכרים ובנקבות שיהא להם דם ויהא אסור ת"ל טמא הוא לכם הוא טמא הגמל וחלבו ודמו ואין חלב ודם מהלכי שתים טמא אלא טהור:



אמר רב ששת אפי' מצות פרוש אין בו. אלא כל זמן שהואא)נראה דצ"ל כל זמן שהוא בתוך הדד ראוי לתינוק כל זמן שיונק ולא פירש מלינק עד ד' וה' שנים ואם פירש מן הדד אף לגדול מותר. ראוי לתינוק שעדיין יונק ולא פירש לגמרי מותר אפי' לגדול מותר למוצצו עם הדד בעודו בדד שלא פירש:



לא קרעו. לאחר בשולו אין עובר עליו הואיל ואין בו כזית דם:



כי קתני אין חייבין עליו אלא בלא תעשה בדם דיליה. שמובלע בבשר הלב עצמו ופירש ממנו:



כי קאמר רב דחייב עליו כרת קאמר בדם דאתי ליה מעלמא. שמתקבץ בתוך חללו של לב שאינו מדם שלו:



דם דיליה דקאמרת היינו דם אברים ואמאי תנא תו דם אברים ולטעמיך כו':



משריף. שואב הלב מדם הבהמה ואותו דם הוי בכרת:



ר' יוחנן אמר כל זמן שמקלח. ההוא הוי דם הנפש:



ריש לקיש [אמר] מטיפה המשחרת ואילך. כלומר הכל קרי דם הנפש חוץ מטפה המשחרת בלבד דקסברי חמשה דברים יש בדם הקזה שהנשמה יוצא בו הראשון הוי טיפה אדומה ואינו מקלח אלא שותת והשני אחר כך יוצאת טיפה שחורה ושותתת והג' ואחר כך יוצא דם ומקלח. ואחר כך שחור ושותת ואחר כך דם אדום ושותת ר' יוחנן סבר לא הוי דם הנפש אלא ההוא דמקלח. וריש לקיש סבר הכל הוי דם הנפש חוץ מטיפה המשחרת בין בתחילה בין בסוף:



מאי לאו אפי' ראשון ואחרון. הכל דשותת קרי דם התמצית ואע"ג דהוי אדום ותיובתא דריש לקיש דאמר הכל הוי דם הנפש חוץ מטיפה המשחרת ואמאי קא ממעט ברייתא יצא דם התמצית שהוא שותת:



בדם המשחיר קאמר. אבל דם ראשון ואחרון דאדם אע"פ שהוא שותת הוי דם הנפש:



ר' אלעזר בר' שמעון אמר מטיפה המשחרת ואילך. סבר לה כריש לקיש דהכל הוי דם הנפש חוץ מטיפה המשחרת ואילך:



דם חללים ישתה. אותו דם שהוא סמוך לחלל למיתה קרי משקה ומכשיר אותו דם אחרון ששותת (הקילוח) דהוי סמוך [לקילוח] (חייב דלית ביה אלא דם קילוח) פרט לדם קילוח שאינו מכשיר וכ"ש דם ראשון ששותת:



על ראשון כוס [ראשון] אם אכלו דברי הכל חייב. דלית ביה אלא דם קילוח דכיון דלכתחילה יש לו זינוק ארוך הרחיק הכוס מן הגוף וקיבל מן הקילוח בלבד ולא נפלה בו טיפה שחורה הראשון ששותת על כוס אחרון מי מיחייב אי לא דאמרינן בכוס אחרון כשהיה מתמעט הקילוח היה מקרב הכוס אצל הגוף עד שיקרבו בסמוך ממש ונפלה בו מטיפה אחרונה שמשחרת ושותת ולא יהא חייב. א"ל הא פלוגתא כו':



ריש לקיש אמר חייב ב' חטאות. בב' העלמות על כוס אחרון נמי ואע"ג דיש בו מטיפה אחרונה המשחרת כיון (תו) דרוביה הוי קילוח חייב:



ר' יוחנן אמר אינו חייב. אלא חטאת אחת על כוס ראשון אבל כוס שני כיון דיש בו מטיפה משחרת אינו חייב:



דם חולין שאינו מכפר ודם התמצית שאין הנפש יוצא בו שכבר יצאתה. מניין שחייב ת"ל כל דם:



ר' עקיבא מחייב על ספק מעילה אשם תלוי. כגון חתיכה אחת ספק חולין ספק קודש או שתי חתיכות אחת של חולין ואחת של קודש ואין ידוע איזה אכל חייב להביא אשם תלוי אע"ג דאין מביא על הודע שלו חטאת אלא אשם:



וחכמים פוטרין. מאשם תלוי דקסברי דאין מביא אשם תלוי אלא על דבר שחייב על זדונו כרת לאפוקי מעילה דאין חייבין על זדונה אלא או מיתה או לאו (וחכמים פוטרין) אלא לכשיודע לו מביא קרן וחומש ואשם ודאי:



ור' עקיבא סבר לה כר' טרפון דאיבעי מייתי בתחלה מעילה וחומשה היינו קרן וחומש ויביא עמה אשם בשתי סלעים ומתני ויאמר אם בודאי כו'. ותו לא צריך מידי. אבל (בהמה) [בזה] מודה ר' עקיבא לחכמים שאינו מביא את מעילתו עד שיודע לו כלומר שאם לא רצה להביא את מעילתו קרן וחומש ולא אשם תלוי קודם שנודע לוב)נראה דצ"ל קודם שנודע לו אינו מביא כרבנן וכו'. כרבנן דפטרי קודם מ"מ לכשיודע לו מביא מעילתו קרן וחומש ויביא עמה [אשם] דבלא קרן וחומש לא מצי מייתי אשם ודאי דכתיב מלבד איל הכפורים וגו' ובאשם ודאי (מרבנן) [איירינן]. א"ל ר"ט לר' עקיבא דמחייב על ספק מעילות אשם תלוי בלא תנאי:



וקאמר ר' טרפון מה לזה מביא ב' אשמות. כלומר בתחלה אשם תלוי והדר כשיודע לו אשם ודאי אלא מביא מעילה וחומשה ויביא אשם אחד בב' סלעים (אחד) ויתנה כו'. ומ"ט מצי מתנה לפי שממין שהוא מביא על הודע היינו אשם ודאי נמי מביא על לא הודע אשם תלוי ושם אשם אחד הוא:



א"ל ר' עקיבא הואיל ואתה מיקל עליו להביא אשם אחד ולהתנות נראין דבריך דהוי קולא במעילה מעוטה כגון שלא מעל אלא בשוה פרוטה של קדש או בב' פרוטות שיביא מעילה ואו' ויביא אשם אחד ויתנה אלא שהרי שבאתה לידו שאירע לו שמעל בשוה מאה מנה אם יביא מעילה וחומש ואשם אחד ויתנה הרי זו חומרא גדולה שמביא ממון זה מספק:



לא יפה לו שיביא אשם תלוי תחילה ויחזור ויביא אשם ודאי וכשיודע לו כדאמינא או שמא לא יודע לו לעולם ונמצא נפטר באשם זה בלבד ואל יביא עכשיו ספק מעילה במאה מנה כדאמרת ומדאמר ליה נראין דבריך במעילה מעוטה (הא נראין דבריך) [נראין הדברים] שמודה ר' עקיבא לר' טרפון במעילה מעוטה דיביא מעילה וחומש ואשם אחד ויתנה:





רש"ש

גמרא מיתיבי איזהו דם הנפש כ"ז שמקלח כו'. כצ"ל:



[במשנה מודה ר"ע שאינו מביא את מעילתו כו'. לכאורה קשה למה לא ישלם מספיקא להקדש לכ"ע. מי גרע הקדש מצדקה לדעת הרמב"ן שהביא הר"ן בנדרים (ז) דספיקא לחומרא. וי"ל דהקדש שאני שהרי פטרה התורה כל המזיקין אותו כמש"כ התוס' בב"ק (ז) ד"ה שור רעהו. רק דבנהנה בשוגג חידשה להביא אשם ומעילתו לכפרה ואין לך בו אלא חדושו דהיינו בודאי אבל לא בספק] :



רש"י במשנה ד"ה גליון. יפלו לנדבה לקיץ המזבח. הן בקדשי בד"ה אם עמל בהם. מעילתו ג"כ לבד"ה. וקדשי מזבח עי' במעילה (ט ב) חלוקי דיניהם:





הגהות יעב"ץ

גמ' אמר (ליה) רב ששת אפי'. נמחק תי' ליה:


שם אמר רבי זירא אמר רב לא שנו אלא בלב עוף. נ"ב אפי' דאווז ודתרנגול הבר ושאר עופות גדולים. שישנו גדול מכזית מ"מ אין בדמו כזית:


מתני' א"ר עקיבא נראין (דבריו). צ"ל דבריך:


תד"ה דם חללים כו' (בסה"ד) רק דם שחיטה (דמצינו). צ"ל דמפיק:

